Twee sterf, 28 beseer in N1-botsing | Maroela Media
Die ongelukstoneel op die N1. (Foto: TMPD via Twitter)
Twee mense is dood en 28 na bewering beseer toe 'n bus en 'n vragmotor Donderdag in die vroeë oggendure op die N1 Suid tussen Wallmannstal en die Petropoort noord van Pretoria gebots het.
Volgens inligting van die Gautengse verkeerspolisie op sosiale media het die botsing omstreeks 04:45 gebeur. Die vragmotor was besig om sand te vervoer toe die botsing plaasgevind het. Luidens die inskrywing was vier van die beseerdes in 'n kritieke toestand.
Die pad is gesluit terwyl owerhede op die toneel besig was. Verkeer is via die R101 deur Wallmannstal herlei.
Busaphi Nxumalo, woordvoerder van die provinsiale verkeerspolisie in Gauteng, het Maroela Media se navrae na die Tshwane Metropolisie (TMPD) verwys. Die woordvoerder van die TMPD kon egter ondanks verskeie pogings nie telefonies bereik word nie.
Die TMPD het op sy amptelike Twitter-profiel 'n beroep op motoriste gedoen om die toneel te vermy.
Werklik moet almal op die TMPD se twitter profiel gaan kyk wat daar aangaan! Wie stel belang om op sy profiel in te gaan en te kyk watter twak kwytgeraak word. Het nie die moed om die telefoon te antwoord nie as jy my vra of slaap nog bietjie want dit is nog vroeg
Die gesig is alledaags. Voor sondonder sal daar ten minste nog twee sulke ongelukke wees. Ek voel baie sleg wanneer daar kinders by sulke ongelukke beseer word of hulle lewens verloor. Daar bestaan nie meer iets soos reels en regulasies in SA nie.
dit verbaas my glad nie vir sulke ongelukke nie, reg van agter
gaan kyk maar hoeveel trokke met sleepwaens se agterligte werk nie, die terugkaatsende (chevron) plaat is nie eers daar nie, nog minder die verpligte weerkaatsende geel streep wat opgeplak MOET wees nie
Die betrokke padgebruikers van die nuwe SA het geen saak met ander motoriste, padverkeerstekens en/of -regulasies nie. Hulle ry soos hulle wil. Hulle voertuie is onpadwaardig. Ek het net 'n ruit wat gekraak is dan word ek afgetrek en aangemaan daaroor. Ek ry daagliks by sulke onpadwaardige busse/vragmotors/motors verby en kan net my kop skud. Van hulle kan nie eens 20km per uur haal nie, maar hulle is nog op die pad. Hoe werk dit? O ja, dit is mos 'n wit en swart storie soos altyd.
Hoe de joos gebeur SO 'n "ongeluk" op 'n snelweg??Was iemand aan die slaap?Baie beslis!Ek sal my voete NOOIT op enige passasiersbus in die' land sit nie!Dis moeilikheid soek.